Diari Oficial de la Generalitat Valenciana


Sumari del DOGV 947, del 21-11-1988 (1988/812440)

ORDRE de 8 de novembre de 1988, de la Conselleria de Cultura, Educació i Ciència, per la qual es regulen les bases que han de regir la convocatòria de concessió d'ajudes a la traducció i edició d'obres literàries al valencià i del valencià a d'altres idiomes.
-------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/11/08/(2)/dof/vci/html**

### Dades del document

Número de DOGV
:   947

Data del DOGV
:   21-11-1988

Secció del DOGV
:   DISPOSICIONS GENERALS

Número del document
:   1988/812440


Data del document
:   08-11-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 8 de novembre de 1988, de la Conselleria de Cultura, Educació i Ciència per la qual es regulen les bases que han de regir la convocatòria de concessió d'ajudes a la traducció i edició d'obres literàries al valencià i del valencià a d'altres idiomes.  
El foment de la cultura és un dels objectius fonamentals d'actuació de la Generalitat Valenciana que, en compliment d'allò que assenyala l'article 2 del seu Estatut d'autonomia, exerceix les funcions escaients per al desenvolupament i foment de les peculiaritats del pobla valencià i per facilitar-ne l'accés als béns culturals.  
En aquesta línia, l'experiència ha posat en relleu l'interès d'establir ajudes per a fomentar tant la traducció i l'edició d'obres en valencià com la traducció i l'edició d'obres de la nostra literatura a d'altres idiomes.  
D'altra banda, d'acord amb el que preceptua la vigent Llei de Pressupostos de la Generalitat Valenciana 1/1988, de 29 de febrer, en l'article 28, la concessió d'ajudes i subvencions s'ha de realitzar amb sujecció a criteris de publicitat, concurrència i objectivitat.  
Per tot això, fent ús de les facultats que em confereix l'article 35 de la Llei 5/83, de Govern Valencià, de 30 de desembre de la Generalitat Valenciana, dispose:  
Article primer  
Per tal de fomentar i potenciar la traducció i edició d'obres literàries al valencià i del valencià a d'altres idiomes, es creen les ajudes a la traducció i edició destinades a aquells projectes d'interès per a la difusió de la nostra cultura.  
Article segon  
S'aproven les bases que regeixen la concessió d'aquestes ajudes i que figuren com a annex d'aquesta Ordre. Es faculta el Director General de Patrimoni Cultural perquè, dins l'àmbit de la seua competència, dicte les resolucions que estime necessàries per a l'efectivitat d'aquesta convocatòria.  
Article tercer  
Aquesta ordre entrarà en vigor el mateix dia de su publicació en el Diari Oficial de la Generalitat Valenciana.  
València, 8 de novembre de 1988.  
El Conseller de Cultura, Educació i Ciencia,   
CIPRIA CISCAR I CASABAN  
ANNEX  
BASES DE LA CONVOCATORIA DE CONCESSIÓ D'AJUDES A LA TRADUCCIO I EDICIO D'OBRES LITERARIES AL VALENCIA I DEL VALENCIA A DALTRES IDIOMES  
Primera  
Es convoquen ajudes a la traducció i edició d'obres literàries al valencià i del valencià a d'altres idiomes. El nombre i la quantitat queda supeditat a la qualitat i interès dels projectes presentats, i sempre dins dels límits que determinen les crèdits aprovats en el pressupost vigent.  
Segona  
Per a la concessió d'aquestes ajudes es tindrà en compte:  
a) L'interès intrínsec de l'obra, la traducció de la qual es proposa.  
b) Si l'obra ja ha estat traduïda a la mateixa Llengua així com la qualitat de la traducció) o traduccions de què ha estat objecte.  
c) Les garanties sobre la qualitat de la traducció.  
d) Les característiques de l'edició que es proposa.  
Tercera  
L'edició s'haurà de realitzar dins el termini màxim de nou mesos a comptar des de la data de comunicació de concessió de l'ajuda. En casos excepcionals, per motius justificats, la Conselleria de Cultura, Educació i Ciència podrà ampliar aquest termini per un període no superior a un any.  
Quarta  
L'abonament de l'ajuda es realitzarà en pessetes i serà com a màxim, l'equivalent a l'import fixat en el contracte del traductor.  
L'import de l'ajuda serà lliurat a l'editor que ho sol·licite a partir del moment en què l'obra siga editada, justificant l'edició amb l'enviament de tres exemplars de l'obra.  
Cinquena  
En els exemplars editats mitjançant les ajudes atorgades es farà constar de forma expressa, i en la llengua en què s'edita l'obra, la frase «Aquesta edició ha estat traduïda mitjançant una ajuda de la Conselleria de Cultura, Educació i Ciència de la Generalitat Valenciana».  
Sisena  
La Conselleria de Cultura, Educació i Ciència, mitjançant la Direcció General de Patrimoni Cultural, podrà exigir la documentació necessària per a comprovar que l'edició ha estat realitzada en les condicions expresades en la sol·licitud d'ajuda.  
Setena  
La sol·licitud s'ha de presentar amb els documents següents:  
a) Document acreditatiu de la condició d'editor, d'acord amb les exigències de la legislació vigent al seu país.  
b) Catàleg del fons editorial.  
c) Còpia del contracte signat amb el traductor.  
d) Dos exemplars de l'obra original, objecte del contracte.  
e) Documentació acreditativa de la conformitat del titular del dret d'autor o justificació d'encontrar-se l'obra en règim de domini públic.  
f) Formulari degudament cumplimentat, segons el model que es publica en aquesta Ordre.  
La presentació de sol·licituds per a optar a aquestes ajudes suposa l'acceptació expressa i formal de les condicions d'aquesta disposició.  
Vuitena  
Les sol·licituds es dirigiran al Director General de Patrimoni Cultural directament en el Registre General de la Conselleria de Cultura, Educació i Ciència (avinguda de Campanar núm. 32, 46226 València). També es podran cursar davant les representacions diplomàtiques o consulars espanyoles i, en general per qualsevol dels medis prevists en l'article 66 de la Llei de Procediment Administratiu.  
Si els sol·licitants no acompanyaren tota la documentació o la presentada patira d'algun defecte purament formal, la Direcció General de Patrimoni Cultura els demanarà la presentació de la documentació restant o la reparació del defecte, dins el terme de quinze dies hàbils, advertint-los que, si no ho fan, s'arxivarà la documentació presentada i perdran els seus drets.  
Novena  
El Conseller de Cultura, Educació i Ciència nombrarà una Comissió de quatre membres de prestigi reconegut en el món literari, que presidirà el Director General de Patrimoni Cultural.  
Aquesta Comissió examinarà les sol·licituds presentades i elevarà proposta de resolució al Conseller de Cultura, Educació i Ciència per a la concessió de les Ajudes objecte d'aquesta convocatòria.  
Decena  
L'import d'aquestes ajudes s'abonarà amb càrrec a l'aplicació pressupostària 73.49.588.4.204.8.  
Onzena  
El termini de presentació d'instàncies serà de vint dies hàbils a partir de la publicació d'aquesta Ordre en el Diari Oficial de la Generalitat Valenciana.  
Dotzena  
Aquesta Ordre entrarà en vigor el mateix dia de la seua publicació en el Diari Oficial de la Generalitat Valenciana.  
ANNEX  
DADES QUE HAN DE CONTENIR LES SOL·LICITUDS  
1. Dades de l'Empresa editorial:  
 1.1 Nom:   
 1.2 Adreça:   
2. Dades sobre l'obra a traduir:  
 2.1 Títol:   
 2.2 Autor:   
 2.3 Edició a partir de la qual es va a realitzar la traducció:   
3. Dades sobre la traducció:  
 3.1 Llengua a que es tradueix:   
 3.2 Enumeració d'altres possibles traduccions de l'obra en la mateixa llengua, tot   
 especificant-ne la data i les característiques:  
 Editorial: Data:   
 Característiques:   
 Editorial: Data:   
 Característiques:   
 Editorial: Data:   
 Característiques:   
 3.3 Nom del traductor:   
 Adreça:   
 3.4 Qualificació professional:   
 Traduccions realitzades:   
   
 3.5 Nom de la persona que ha de revisar la traducció:   
   
 Adreça:   
 Qualificació professional:   
 3.6 Pressupost de la traducció en moneda del país a la llengua del qual es tradueix:   
4. Dades sobre l'edició:  
 4.1 Tirada prevista:   
 4.2 Preu previst de venda al públic:   
 4.3 Àrea de distribució:   
5. Indicació del valor cultural que suposa la traducció i l'edició de l'obra:   
   
6. Quantitat en pessetes sol·licitades per a la realització de la traducció:


Còpia Permalink ELI